《南闹市口小寓》
清代·林旭

二月长安键户眠，几多情绪放还牵。宁知车马喧喧度，只听风光晼晼迁。

白发四娘闲自得，朱笼百舌巧谁怜。夭桃秾李皆同院，寂寞无言伴枉然。

作者简介：（1875—1898）清福建侯官人，字暾谷，号晚翠。光绪十九年举人。任内阁中书。倡闽学会，又助康有为开保国会。百日维新间，与谭嗣同等四人以四品卿衔入军机，参与新政。政变起，被捕遇害。为戊戌六君子之一。有《晚翠轩诗集》。